Kendelse afsagt af Rettens præsident den 24. marts 2021 –

The Floow mod Kommissionen

(Sag T-765/20 R)

»Særlige rettergangsformer – tilskudsaftale indgået inden for »Horisont 2020«-rammeprogrammet for forskning og innovation (2014-2020) – tilbagesøgning af udbetalte beløb – begæring om foreløbige forholdsregler – ingen uopsættelighed«

1. Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler (Art. 256, stk. 1, TEUF, art. 278 TEUF og 279 TEUF; Rettens procesreglement, art. 156, stk. 4) (jf. præmis 16, 17 og 35)

2. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde, som påhviler den part, der begærer foreløbige foranstaltninger (Art. 278 TEUF og 279 TEUF; Rettens procesreglement, art. 156, stk. 4) (jf. præmis 21)

3. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – rent hypotetisk skade, der bygger på fremtidige og usikre begivenheders indtræden – utilstrækkelig karakter til at begrunde uopsættelighed (Art. 278 TEUF og 279 TEUF) (jf. præmis 22 og 36)

4. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – bevisbyrde – rent økonomisk tab (Art. 256, stk. 1, TEUF, art. 278 TEUF og 279 TEUF; Rettens procesreglement, art. 156, stk. 4) (jf. præmis 28)

5. Særlige rettergangsformer – udsættelse af gennemførelse – foreløbige forholdsregler – betingelser – alvorlig og uoprettelig skade – økonomisk tab – tabets alvorlige karakter – situation, der kan bringe det sagsøgende selskabs eksistens i fare – analyse under hensyntagen til virksomhedens størrelse og omsætning samt kendetegnene ved den koncern, som den tilhører (Art. 278 TEUF og 279 TEUF) (jf. præmis 29 og 30)

6. Særlige rettergangsformer – udsættelse af gennemførelse – foreløbige forholdsregler – betingelser – uopsættelighed – alvorlig og uoprettelig skade – ikke-økonomisk skade, der ikke i højere grad end under hovedsagen kan genoprettes ved, at der træffes foreløbig afgørelse – ingen uopsættelighed (Art. 278 TEUF og 279 TEUF; Rettens procesreglement, art. 156, stk. 4) (jf. præmis 34)

Angående

Søgsmål anlagt i henhold til artikel 278 TEUF og 279 TEUF med begæring om iværksættelse af foreløbige forholdsregler om dels udsættelse af gennemførelsen af Kommissionens afgørelse C(2020) 8138 final af 17. november 2020 om anordning af tilbagesøgning af et beløb på 161990,80 EUR med tillæg af renter hos sagsøgeren, dels at Kommissionen forbydes at gennemføre den anfægtede afgørelse eller at tilbagesøge midler og udvide og overføre sine konklusioner til den tidsperiode af projektet, der ikke er omfattet af revisionen, eller til andre projekter.

Konklusion

1) Begæringen om foreløbige forholdsregler tages ikke til følge.